Gigabajt

**Gigabajt** () (naziv izveden pomoću prefiksa giga) koristi se kao jedinica mjere količine podataka u računarstvu i iznosi jednu milijardu (1.000.000.000) bajtova. Često se označava skraćenicom **GB**, koju ne treba mješati sa skraćenicom **Gb** koja se koristi za termin gigabit. Gigabajt se nekada definisao kao 1.073.741.824 (230) bajtova ili 1024 (210) megabajta.

## Definicija 
Postoje dvije u suštini različite definicije veličine gigabajta koje se koriste:

* 1,000.000.000 bajtova ili 109 bajtova je decimalna definicija koja se koristi u telekomunikacijama (npr. pri izražavanju brzine mreže) i od strane većine proizvođača memorijskih medijuma (kao što su diskovi i flash diskovi). Ovakva upotreba je u skladu sa pravilima **Međunarodnog sistema jedinica** (SI).
* 1,073.741.824 bajtova, što je jednako 10243, ili 230 bajtova. Ova definicija se koristi za označavanje veličine memorije računara, uglavnom u računarstvu, računarskim tehnologijama i većini aspekata vezanih za računarske operativne sisteme. **Međunarodna elektrotehnička komisija** (International Electrotechnical Commission) - IEC preporučuje da se za ovu količinu podataka upotrebljava naziv gibibajt (skraćeno **GiB**), s obzirom da je trenutna upotreba u sukobu sa SI jedinicama koje se koriste za brzinu magistrale i slično.

## Gigabajti i gigabitovi 
U konvencionalnoj upotrebi, jedan bajt čini 8 bitova. Jedan gigabajt je ekvivalentan sa osam gigabitova.

U oblasti računarskih mreža upotrebljavaju se tradicionalne SI jedinice. Proizvođači mrežne opreme kao svoju osnovnu jedinicu mjere uvijek koriste 1 kilobit koji se sastoji od 1000 bitova.

## Upotreba gigabajta 
### Činjenice 
* Od 2007, kapacitet većine čvrstih diskova je definisan u gigabajtima. Realni kapacitet je obično malo veći ili malo manji nego što je navedeno. Iako većina proizvođača tvrdih diskova i fleš diskova definiše 1 gigabajt kao 1,000.000.000 bajtova, operativni sistemi na računarima koje ima većina korisnika obično izračunavaju količinu gigabajtova dijeleći broj bajtova sa 1,073,741,824, bez obzira da li je u pitanju kapacitet diska, veličina datoteke ili sistemskog RAMa. Ovo je razlog zabune, posebno za ljude koji nisu upoznati sa tehnikom, s obzirom da disk koji ima kapacitet naznačen od strane proizvođača kao npr. 40&nbsp;GB, može, od strane operativnog sistema biti proglašen za disk kapaciteta 37.2&nbsp;GB, u zavisnosti od vrste izvještaja. Razlika između SI i binarnih prefiksa je logaritamska - drugim riječima, jedan SI kilobajt je približno 98% kibibajta, megabajt je otprilike 96% mebibajta, a gigabajt skoro 93% gibibajta. To znači da disk kapaciteta 500 GB može da se opiše kao disk kapaciteta 465 GB. Kako se veličina mogućeg prostora za skladištenje podataka povećava, i kako se koriste sve veće jedinice, na ovu razliku će se sve više ukazivati.
* Ljudski genom sadrži 0.791175 GB podataka (3.1647 osnovnih parovahttp://www.ornl.gov/sci/techresources/Human_Genome/project/journals/insights.html  predstavljenih kao 2-bitni).

### Gdje se može sresti gigabajt 
* Disk formata DVD-5 može da sačuva 4,7 GB podataka, ili, približno 4,38 gibibajtova. DVD-9 ima kapacitet 8,5 GB, što je približno 7,92 gibibajtova. 
* Jedan gigabajt može da sadrži otprilike 18 sati MP3 muzike (snimljene na 128 kbit/s).
* U jedan gigabajt može da stane 11 sati i 40 minuta Flash video-zapisa (u formatu 450x370).
* Većina igračkih konzola šeste generacije i sve igračke konzole sedme generacije koriste diskove kapaciteta 1&nbsp;GB i veće: Dreamcast (1,1&nbsp;GB), GameCube (1,5&nbsp;GB), PlayStation 2, Xbox, Xbox 360, Wii (8.5&nbsp;GB), i PlayStation 3 (50&nbsp;GB)
* Dual-layer Blu-ray diskovi i dual-layer HD DVD diskovi mogu da čuvaju oko 50, odnosno 30 GB podataka, respektivno.

## Također pogledajte 
* gibibajt
* gigabit
* binarni prefiks

## Vanjski linkovi 
* Prefiksi za binarne umnoške 
* Tekst o binarnim prefiksima 
* Kibibajt  
* Spremite se za mebi, gibi i tebi  

Kategorija:Jedinice za količinu podataka